***ZAPISNIK***

***5. korespondenčne seje ŠS MF UM, dne 12.5.2014:***

*Zaradi nujne hitre izpeljave postopkov je bila sklicana korespondenčna seja Študentskega*

*sveta Medicinske fakultete Univerze v Mariboru.*

*Do 14.5. 2014 do 11.00 ure je bilo pravočasno oddanih 8 glasov (od skupno 13 članov*

*Študentskega sveta MF UM), zato je bila seja sprejeta kot sklepčna.*

Na korespondenčni seji so bile obravnavane naslednje točke:

1. *Podaja mnenja v habilitacijskem postopku*
2. *Podaja soglasja k ceniku MF UM za prihodnje študijsko leto*

Izglasovan je bil

**SKLEP 1:**

**Člani Študentskega sveta Medicinske fakultete Univerze v Mariboru soglašajo s sklicem 5. korespondenčne seje Študentskega sveta Medicinske fakultete Univerze v Mariboru, dne 12.5. 2014.**

Obrazložitev

Študentski svet Medicinske fakultete Univerze v Mariboru prejel iz Službe za pravne, kadrovske in splošne zadeve Univerze v Mariboru gradivo za podajo mnenja v habilitacijskem postopku.

Prva kandidatka je Lucija Kuder, dr. med., ki je vložila popolno vlogo za drugo izvolitev v naziv asistentka za predmetno področje »ginekologija in porodništvo«. Druga kandidatka je mag. Mateja Marčec, dr. med., ki je vložila popolno vlogo za tretjo izvolitev v naziv asistentka za predmetno področje »ginekologija in porodništvo«. V prilogi je bilo posredovano gradivo z rezultati anket za obe kandidatki. Obe kandidatki sta bili ocenjeni zgolj v dveh študijskih letih, pri čemer sta obe na študentski anketi dosegli rezultat nad povprečjem. Podrobni rezultati anket so bili posredovani v prilogi.

Študentski svet Medicinske fakultete Univerze v Mariboru je bil prav tako pozvan s strani vodstva MF UM, da poda mnenje oziroma soglasje k pripravljenim cenikom storitev Univerze v Mariboru za študijsko leto 2014/2015. Ceniki so bili posredovani v prilogi sklica korespondenčne seje, prav tako pa vso spremljevalno gradivo.

Izglasovani so bili

**SKLEP 2:**

**Študentski svet MF UM daje pozitivno mnenje o pedagoškem delu Lucije Kuder, dr. med., ki je vložila popolno vlogo za drugo izvolitev v naziv asistentka za predmetno področje »ginekologija in porodništvo«.**

**SKLEP 3:**

**Študentski svet MF UM daje pozitivno mnenje o pedagoškem delu mag. Mateje Marčec, dr. med., ki je vložila popolno vlogo za tretjo izvolitev v naziv asistentka za predmetno področje »ginekologija in porodništvo«.**

**SKLEP 4:**

**Študentki svet MF UM soglaša s pripravljenim cenikom storitev UM za študijsko leto 2014/2015.**

Maribor, 28.5.2014

Sklicateljica:

Eva Nike Cvikl

Prodekanja za študentska vprašanja MF UM